ალექსანდრ არეშჩენკო

ალექსანდრ არეშჩენკო (, დ. 15 ივნისი, 1986, ლუჰანსკი, უკრაინის სსრ, სსრკ) ― უკრაინელი მოჭადრაკე, დიდოსტატი (2002), უკრაინის ჩემპიონი 2005 წელს.

ბიოგრაფია
ალექსანდრე 1986 წლის 15 ივნისს ლუჰანსკში დაიბადა. ჭადრაკის თამაში ადრეულ ასაკში ისწავლა და ასაკობრივ შეჯიბრებებზე გამოდიოდა. 2000 წელს ოროპესა-დელ-მარიში 16 წლამდელებში მსოფლიოს ჩემპიონობა მოიპოვა. 2000, 2001 წლებში უკრაინის 18 წლამდელთა ნაკრების შემადგენლობაში ევროპის 18 წლამდელთა ჩემპიონი გახდა. იგი ორივეჯერ მეოთხე დაფაზე იჯდა და 2001-ში ინდივიდუალური ოქროც აიღო.

2002 წელს ალუშტაში უკრაინის პირველობაზე ბრინჯაოს მედალს დაეუფლა. არეშენკომ 5 მოიგო, 4 ყაიმით დაასრულა და ორ სხვა მოჭადრაკის მსგავსად 7 ქულა დააგროვა, თუმც დამატებითი მაჩვენებლებით მესამე ადგილი არგუნეს.
2005 წლის მარტში ქოვენთრიში საერთაშორისო ტურნირი მოიგო, 9-დან 7,5 ქულით. აგვისტო-სექტემბერში რივნეში უკრაინის ჩემპიონი გახდა. შეჯიბრი ოლიმპიური სისტემით ჩატარდა, ფინალამდე ოთხი მეტოქე გამოთიშა ასპარეზობას და დასკვნით მატჩში ზაჰარ ეფიმენკო დაამარცხა 3,5:2,5. ნოემბერ-დეკემბერში ხანტი-მანსიისკში ფიდეს მსოფლიოს თასზე იასპარეზა. 128 მონაწილეს შორის რეიტინგით 35-ე იყო და მესამე ეტაპიდან შეჯიბრის მომავალ გამარჯვებულ ლევონ არონიანთან გამოვარდა 0,5:1,5.

2007 წელს გიბრალტარში -ზე მეორე-მეოთხე ადგილებზე გავიდა ჰიკარუ ნაკამურასთან და ემილ სუტოვსკისთან ერთად.
კვლავ მესამე ეტაპზე დაასრულა გამოსვლა ხანტი-მანსიისკში 2009 წლის ფიდეს მსოფლიოს თასზე, სადაც რეიტინგით 41-ე იყო. იგი დმიტრი იაკოვენკოსთან დამარცხდა. მუმბაიში -ზე თავიდან პირველ-მეოთხე ადგილზე გავიდა, თუმც ტაი-ბრეიკში ყველას აჯობა და პირველი ადგილი დაიკავა. ციურიხის საიუბილეო ტურნირზე ბორის ავრუხთან ერთად პირველზე გავიდა და შემდეგ აქაც ტაი-ბრეიკში აჯობა.

2011 წელს -ზე პირველ-მეხუთე ადგილი აიღო. იმავე წელს სანკტ-პეტერბურგში ორი ტურნირი, ჩიგორინის და ბოტვინიკის მემორიალი მოიგო. მომდევნო წელს უკრაინის ჩემპიონატზე მეორე ვერცხლის მედალი აიღო. 2013-ში ტრომსეში ფიდეს მსოფლიოს თასზე ისევ მესამე ეტაპზე დაასრულა ასპარეზობა, ამჯერად რეიტინგით 30-ე იყო და ვლადიმირ კრამნიკმა გამოაგდო 1:3.
2014 წელს ერევანში ევროპის ინდივიდუალურ ჩემპიონატზე 11-დან 7,5 ქულით მე-17 ადგილზე გავიდა და ფიდეს მსოფლიოს თასის საგზურიც მიიღო, რომელსაც მომდევნო წელს ბაქომ უმასპინძლა და ალექსანდრე კვლავ მესამე ეტაპამდე მივიდა. მსოფლიოს თასზე ალეშჩენკო რეიტინგით 56-ე იყო და ვეი ისთან დამარცხდა 0,5:1,5.

2015 წელს აბუ დაბის ტურნირზე თავიდან პირველ-მეხუთე ადგილები გაიყო, ნილს გრანდელიუსთან, მარტინ კვავცივთან, ბაადურ ჯობავასთან და რიჩარდ რაპორტთან ერთად, თუმც დამატებითი მაჩვენებლებით მეოთხეზე გადავიდა. .
2016 წელს ბად-ვისში ბავარიის საერთაშორისო ჩემპიონატი მოიგო. 2017 წელს მინსკში ევროპის ინდივიდუალურ ჩემპიონატზე ოქროს მედლისთვის ნახევარი ქულა დააკლდა და საბოლოოდ მე-4-14 ადგილებს დასჯერდა. იმავე წელს ჭადრაკიდან წასვლა გადაწყვიტა და ტურნირებზე აღარ გამოსულა. მომდევნო ორ წელს მხოლოდ 20 პარტია ითამაშა, გერმანიის და უნგრეთის ჩემპიონატებზე.

არეშჩენკო 2021 წლის ივლის-აგვისტოში სოჭში ფიდეს მსოფლიოს თასზე გამოჩნდა და ისევ მესამე ეტაპიდან გამოვარდა. რეიტინგით 34-ე იყო და სემ შეკლანდთან დაასრულა ასპარეზობა 1,5:2,5.
2022 წელს ბრეჟიცეში ევროპის ინდივიდუალურ ჩემპიონატზე 37-ე ადგილს დასჯერდა.

უკრაინის ნაკრები
უკრაინის ნაკრების შემადგენლობაში 2007-2017 წლებში 6 დიდ ტურნირზე გამოვიდა, 3 ევროპის და 3 მსოფლიოს გუნდურ ჩემპიონატებზე. მსოფლიოზე ორჯერ გუნდური ბრინჯაო მოიგო, ხოლო ევროპაზე ერთი ინდივიდუალური ვერცხლი.
სულ ნაკრების შემადგენლობაში 40 პარტია ჩაატარა და და 19,5 ქულა შესძინა, აქედან 8 მოიგო, 9 წააგო, 23 ყაიმით დაასრულა. შედეგიანობა 48,8%.

განათლება
დაამთავრა ლუგანსკის ტარას შევჩენკოს ეროვნული უნივერსიტეტი.